
MUNICIPIUL TIMISOARA

PRIMAR

EXPUNERE DE MOTIVE PRIVIND OPORTUNITATEA 

PROIECTULUI DE HOTĂRÂRE

privind aprobarea Studiului de Fezabilitate pentru obiectivul de investiţie
,,Modernizare str. Gr. Alexandrescu, tronson C. Torontalului – C. Aradului”
Motivul emiterii proiectului de hotărâre


1.Descrierea situatiei actuale
Amplasamentul zonei studiate se află în partea nord-vestică a Municipiului Timișoara, pe strada Grigore Alexandrescu, tronson ce se află între Calea Torontalului și Calea Aradului și are o lungime de aproximativ 800,00m.
Având în vedere urbanizarea intensă și dezvoltarea zonelor de locuințe, volumul traficului de autovehicule a crescut în mod considerabil, astfel că în anumite perioade ale zilei capacitatea de circulație a drumului este depășită, traficul desfășurându-se anevoios, ca urmare este necesară modernizarea și realizarea drumului la patru benzi.
De asemenea, în conformitate cu prevederile art.23 alin.1 lit.c din Anexa nr.1 la HG nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritatile administratiei publice locale vor asigura administrarea drumurilor orăşeneşti.


Potrivit prevederilor art.23 alin.3 din același act normativ şi OG nr.43/1997, art.22 privind regimul drumurilor, activitatea de modernizare şi întreţinere a străzilor şi a drumurilor  revine în atribuţiile autorităţilor publice locale.

2. Schimbări preconizate şi rezultate aşteptate


Scopul proiectului este de a îmbunătăți condițiile de circulație în partea de nord-vest a municipiului prin amenajarea străzii cu două benzi de circulație pe sens, amenajare trotuar, piste de biciclete, locuri de parcare, zone verzi și realizarea unei intersecții tip sens giratoriu la intersecția cu Calea Torontalului, rezultând o mai bună funcționalitate a zonei.

3. Concluzii


Prin urmare, în conformitate cu art. 45 alin.2 lit. e din Legea nr.215/2001 privind administraţia publica locală, cu modificarile şi completarile ulterioare, şi Ordinul nr.49/27.01.1998 cap.3, pct.3.8. supun spre dezbatere și aprobare proiectul de hotărâre privind  aprobarea Studiului de Fezabilitate pentru obiectivul de investiţie ,,Modernizare str. Gr. Alexandrescu, tronson C. Torontalului – C. Aradului”.

